དེའི་ཕྱིར་གཞན་དོན་ལ་དགྱེས་པའི་སེམས་དཔའ་ཆེན་པོ་རྣམས་
ནི་དུས་རྟག་ཏུ་སྐྱེ་བ་སྣ་ཚོགས་བཟུང་ནས་སེམས་ཅན་གྱི་དོན་མཛད་པ་ཡིན་ཏེ་སྟོན་
པ་ཤཱཀྱའི་རྒྱལ་པོའི་སྔོན་གྱི་སྐྱེས་པའི་རབས་སུ་གར་མཁན་འགྲོ་བའི་དཔལ་མོ་ཞེས་
པའི་བུད་མེད་གཅིག་ཏུ་གྱུར་ནས་གར་རྩེ་བ་ཁོ་ནས་སེམས་ཅན་གྱི་དོན་མཛད་པ་ལྟ་
བུ་དང་། གཞན་ཡང་བྱང་ཆུབ་སེམས་མ་མཆོག་རྣམས་མི་མོའི་རྣམ་པར་བསྟན་པའི་
གྲུབ་པ་མོ་དང་། རྣལ་འབྱོར་མ་བགྲངས་ཀྱིས་མི་ལང་བ་བྱོན་ནས་གདུལ་བྱ་མཐའ་
ཡས་པའི་དོན་མཛད་པ་ཡོད་པའི་ཕྱིར་རྟེན་བུད་མེད་ཡིན་ཀྱང་སྐྱོན་དུ་མ་འགྱུར་ཏེ་
འབངས་རྣམས་བྱམས་པ་ཆེན་པོས་སྐྱོང་བར་མཛོད་དང་། སྔོན་གྱི་འཕགས་མ་བྱང་
ཆུབ་སེམས་མ་ཆེན་མོ་དེ་རྣམས་ཀྱི་རྣམ་ཐར་དང་རྗེས་སུ་མཐུན་པར་འགྱུར་རོ། །
ཞེས་པའོ། །གསུམ་པ་སྔགས་སྡོམ་ལ་ཚིགས་སུ་བཅད་པ་བདུན་གྱིས་བུད་མེད་ཀྱི་
རྟེན་ལ་སྐྱོན་མེད་ཅིང་ཐུན་མོང་མ་ཡིན་པའི་སྣོད་ཁྱད་པར་འཕགས་ཚུལ་དང་བཅས་
སྟོན་པའི་དང་པོ་ནི། དྲག་ཤུལ་ཅན་ཞུས་མདོ་ལས་སྐྱེ་བ་ཡིས། །ཕམ་ལ་ལྷག་
བཅས་བཅུ་ཕྲག་དྲུག་གི་སྐྱོན། །གསུངས་དེ་རིགས་ཅན་ལྔ་ཡི་རྩའི་རྟེན་འབྱུང་། །
ཙམ་ཕྱིར་རང་བཞིན་བཟང་ལ་དེ་ཡོད་མིན། ཞེས་པ་ནི། ཐུན་མོང་གི་མདོ་སྡེ་
ཁྱིམ་བདག་དྲག་ཤུལ་ཅན་གྱིས་ཞུས་པ་ལས། ཁྱིམ་གྱི་ཉེས་པ་སྟོན་པའི་སྐབས་སུ།
སྐྱེ་བས་ཕམ་པ་སྟེ་བུད་མེད་ལ་དྲུག་ཅུ་ལྷག་དང་བཅས་པའི་སྐྱོན་གྱི་རྣམ་གྲངས་མང་
203

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པོ་ཡོད་པར་གསུངས་པ་དེ་ཡང་ཐུན་མོང་མ་ཡིན་པ་རྡོ་རྗེ་འཆང་གིས་གསང་བ་
རྗེ་ཐེག་པ་སྟོན་པའི་སྐབས་བུད་མེད་ལ་རྩའི་རིགས་ཀྱི་དབྱེ་བའི། པདྨ་ཅན་དང༌།
དུང་ཅན་དང༌། གླང་ཅན་དང༌། རི་མོ་ཅན་དང་། རི་དྭགས་ཅན་མ་ལྔས་ལྷག་
པའི་རྟེན་འབྲེལ་ཙམ་ཡིན་ཏེ། རྒྱུད་དང་རང་བཞིན་བཟང་བ་རྣམས་ལ་སྐྱོན་དེ་རྣམས་
ཡོད་པ་མིན་པས་སེམས་སྒྱིད་ལུག་པ་དང་། སྤྲོ་བ་ཞན་པར་གནས་མི་དགོས་སོ་
ཞེས་བསྟན་པའོ། །འདི་ལྟ་བུ་ཐུན་མོང་དང་ཐུན་མོང་མིན་པའི་གནང་བཀག་གི་
མཚམས་ཕྱེད་པ་གལ་ཆེ་བ་ཡིན་ལ། གཞན་དུ་བློ་གྲོས་མཐའ་གཅིག་ཏུ་ཞེན་ན་
རྒྱལ་བའི་བསྟན་པའི་དོན་གྱི་ངེས་གསང་འཇལ་བ་ལ་རྨོངས་པར་འགྱུར་བའི་ཕྱིར་
མི་ལེགས་པར་བསྟན་པའོ། །གཉིས་པ་ནི། ཞིང་སྐྱེས་རྣམས་ནི་མངོན་པར་འབྱུང་
བའི་མདོར། །རིན་ཆེན་བདུན་གྱི་གཏམ་གྱི་རྗེས་བསྔགས་ནས། །བཙུན་མོ་རིན་
ཆེན་མི་མཐུན་ཕྱོགས་ལྔ་དང་། །བྲལ་ནས་ཡོན་ཏན་བརྒྱད་ལ་བསྙེན་དེ་མཚར། །
ཞེས་པ་སྟེ། ཡེ་ཤེས་དང་ལས་ཀྱི་ཌཱ་ཀི་མ་འཇིག་རྟེན་དུ་སྐྱེ་བ་གཟུང་བ་རྣམས་ནི་
ཞིང་སྐྱེས་ཏེ། མདོ་སྡེ་མངོན་པར་འབྱུང་བ་ལས། འདི་ལྟར་འཁོར་ལོས་སྒྱུར་བའི་
རྒྱལ་པོ་རྣམས་རྒྱལ་སྲིད་ཀྱི་ཡན་ལག་རིན་ཆེན་བདུན་དང་ལྡན་པར་བཤད་པའི་སྐབས།
འཁོར་ལོ། ནོར་བུ། བཙུན་མོ། གླང་པོ། རྟ། བློན་པོ། དམག་དཔོན་རིན་
པོ་ཆེ་སྟེ་དེ་རྣམས་ཀྱི་ཡོན་ཏན་སྟོན་པའི་གཏམ་གྱིས་རྗེས་སུ་བསྔགས་པའི་ནང་ནས་
བཙུན་མོ་རིན་པོ་ཆེའི་མཚན་ཉིད་མདོ་སྡེ་དེ་ཉིད་ནས་འདི་ལྟར་འབྱུང་སྟེ། གཟུགས་
204

དགེ་པཎ་ཚེ་དབང་མཆོག་གྲུབ་བཀའ་འབུམ།
བཟང་བ་དང་། རིགས་དང་ལྡན་པ་དང་། རིགས་འཕེལ་བར་འགྱུར་བ་དང་། ཁྲོ་
བག་ཅན་མ་ཡིན་པ། ཕྲ་མ་ཅན་མིན་པ། ངག་རྩུབ་པ་ཅན་མ་ཡིན་པ། དད་པ་
དང་ལྡན་པ། རང་བཞིན་བཟང་བ་དང་། བསམ་པ་དགེ་བ་དང་། རྒྱུ་ཕུན་སུམ་
ཚོགས་པ་དང༌། རིགས་མཐོ་བ་དང༌། ཉེ་དུའི་རིགས་དང་ལྡན་པ་དང་། ཤེས་
རབ་དང་གཏོང་བ་ཕུན་སུམ་ཚོགས་པ་དང༌། མཚན་ཉིད་མི་གཡོ་བ་དང། རང་
བཞིན་བརྟན་ལ་རྒོད་བག་ཅན་མ་ཡིན་པར་དང་། ཁེངས་པ་མེད་པ། བྱམས་པའི་
སེམས་དང་ལྡན་པ། འཇིག་རྟེན་ཐམས་ཅད་ལ་ཆོས་དང་ལྡན་པ་སྟེ། དེ་རྣམས་
ལས་ལྡོག་པའི་སྐྱོན་ཐམས་ཅད་དང་བྲལ་ནས་ཡོན་ཏན་དེ་རྣམས་དང་ལྷན་ཅིག་ལྡན་
པ་ནི་ཤིན་ཏུ་ངོ་མཚར་རྨད་དུ་བྱུང་བ་ཉིད་དོ། །ཞེས་པའི་དོན་ནོ། །གསུམ་པ་ནི།
ཐབས་ལས་ཐབས་མྱུར་སྔགས་ཀྱི་སྟེ་སྣོད་ནི། །སྒྱུ་མ་ཀུན་གྱི་དེ་ཉིད་རྨོངས་བྱེད་
པའི། །སྒྱུ་མའི་དཔལ་མོ་བདེ་སྟོང་ཡེ་ཤེས་ཀྱི། །མཛོད་ཁང་དམ་པར་བསྔགས་
དེ་ཁྱོད་གཅིག་རྒྱན། །ཞེས་པའི་དོན། ཐབས་སྙིང་རྗེ་ཆེན་པོ་ཙམ་ནི་རྒྱུ་མཚན་
ཉིད་ཀྱི་ཐེག་པ་ལའང་ཡོད། བདེ་བ་ཆེན་པོའི་ཁྱད་པར་ཐབས་མང་བས་དཀའ་བ་
མེད་པ་དང་། ཚེ་གཅིག་གིས་སངས་རྒྱས་ཐོབ་པའི་མྱུར་ལམ་ནི་གསང་སྔགས་བླ་
ན་མེད་པ་ཉིད་ལས་གཞན་ལ་མེད། དེ་སྟོན་པའི་རྒྱུད་སྡེ་རྣམས་ལས་འཇིག་རྟེན་
འཁྲུལ་ངོ་ལ་སྣང་བའི་སྒྱུ་མ་ལྟ་བུའི་ལོག་རྟོག་ཕྱི་སྣོད་ནང་བཅུད་ཀྱི་དངོས་པོའི་བག་
ཆགས་ཐམས་ཅད་ལས་འདས་པའི་མཆོག་ཏུ་མི་འགྱུར་བའི་བདེ་བ་ཆེན་པོ་དེ་ཉིད།
205

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
རྣམ་ཀུན་མཆོག་ལྡན་གྱི་སྟོང་པ་ཉིད་དང་རོ་གཅིག་ཏུ་གྱུར་པའི་ལྷན་ཅིག་སྐྱེས་པའི་
ཡེ་ཤེས་དེ་ཉིད་ཤེས་རབ་མའི་སྒྱུ་མ་ཆེན་མོའི་འཕྲུལ་ལ་བརྟེན་ནས་རྟོགས་དགོས་
པར་གསུངས་པའི་ཕྱིར་བདེ་སྟོང་ཟུང་དུ་འཇུག་པའི་ཡེ་ཤེས་ཀྱི་མཛོད་ཁང་ལྟ་བུ་
དང་། དེའི་ཕྱིར་རྡོ་རྗེ་བཙུན་མོ་དང༌། ཆོས་ཀྱི་འབྱུང་གནས་དང༌། ཡུམ་ཤེར་
ཕྱིན་དང༌། ཨེ་ཡིག་དང༌། སྣ་ཚོགས་ཡུམ་སོགས་ངེས་དོན་དུ་སྟོང་པ་ཉིད་ལ་བུད་
མེད་ཀྱི་སྒྲས་གསུངས་པ་དང༌། དྲང་དོན་དུ་དབང་གསུམ་པའི་རྟེན་ཤེས་རབ་མར་
བསྔགས་པ་ཇི་སྙེད་ཅིག་མཛད་པ་དེ་ཐམས་ད་ཁྱོད་གཅིག་པུའི་རྒྱན་དུ་གྱུར་ཏོ། །
ཞེས་སྤྲོ་བ་བསྐྱེད་པ་སྟེ། རྡོ་རྗེ་ཐེག་པའི་རྩ་ལྟུང་བཅུ་བཞི་པ་ལ་འགོམ་པར་མི་བྱ་
བའི་ཐ་ཚིག་ཏུའང་སྣང་ངོ༌། །བཞི་པ་ནི། ཤེས་རབ་ཕ་རོལ་ཕྱིན་པའི་རིག་སྔགས་
ཀྱང༌། །དབང་གསུམ་སྒྱུ་མའི་རྟེན་ཅིང་འབྲེལ་འབྱུང་ཆོས། །བཞི་ཚན་བཞི་པའི་
ལྷན་ཅིག་སྐྱེས་པ་ལ། །དགའ་བའི་སྒྲས་བརྗོད་ཡེ་ཤེས་བདག་པོའང་ཉིད། །ཅེས་
པས། གོང་དུ་དེ་ལྟར་རྡོ་རྗེ་འཆང་གིས་བསྔགས་པ་ལ་རྒྱུ་ཅི་ཡོད་ཅེ་ན། བཤད་
པར་མཛད་དེ། ཆོས་ཐམས་ཅད་ཀྱི་གནས་ལུགས་ཆོས་ཉིད་དེ་བཞིན་ཉིད་སྨྲ་བསམ་
བརྗོད་བྲལ་ཤེས་རབ་ཀྱི་ཕ་རོལ་ཏུ་ཕྱིན་པ་འདིས་ནི་བདག་འཛིན་གཞོམ་པར་བྱེད་པ་
དང་། འདིས་སེལ་བར་མི་ནུས་པའི་མཚན་མར་འཛིན་པའི་ཆོས་མི་སྲིད་པ་དང༌།
འདི་ཉིད་ཀྱིས་ཟིན་པའི་ཚེ་འདུས་བྱས་ཀྱི་དགེ་རྩ་ཡང་འདུས་མ་བྱས་སུ་འགྱུར་བ་སྟེ།
དཔེར་ན་སྔགས་ཀྱིས་བཏབ་པའི་དུག་སྨན་དུ་བསྐྱུར་བ་བཞིན་ནོ། །དེ་ལྟ་བུ་དེ་རྒྱུ་
:
206

དགེ་པཎ་ཚེ་དབང་མཆོག་གྲུབ་བཀའ་འབུམ།
མཚན་ཉིད་ཀྱི་ཐེག་པ་ལ་ནི་ཡུན་རིང་པོར་ཐོས་བསམ་གྱི་དཔྱད་པ་དང་། བསོད་
ནམས་ཀྱི་ཚོགས་རྒྱ་ཆེན་པོ་བསགས་པ་ལས་འོལ་སྤྱི་ཙམ་རྟོགས་པར་སྲིད་ལ། གསང་
སྔགས་རྡོ་རྗེ་ཐེག་པ་བླ་ན་མེད་པའི་ལམ་འདིར་ནི་དབང་གོང་མ་གསུམ་གྱི་སྐབས་སུ་
ཤེས་རབ་མའི་སྒྱུ་རྩལ་ལ་བརྟེན་ནས་སྐད་ཅིག་ཙམ་དུ་ཚེགས་མེད་པར་མངོན་སུམ་
དུ་རྟོགས་པར་ནུས་པའི་ཆོས་མཚན་ཉིད་དང་ལྡན་པའི་སློབ་དཔོན་གྱིས་སྣོད་ལྡན་
གྱི་སློབ་མ་ལ་བུམ་དབང་སྔོན་དུ་སོང་བའི་དབང་གོང་མ་གསུམ་དང༌། ཁྱད་པར་
ཤེར་དབང་ཚིག་དབང་གཉིས་ཀྱི་སྐབས། ལས་དང་ཡེ་ཤེས་ཀྱི་ཕྱག་རྒྱ་གང་ཡང་
རུང་བར་འདུ་ཤེས་གསུམ་ལྡན་གྱིས་ཐབས་ཤེས་ཟུང་འཇུག་གི་ཐར་པ་བསྟེན་པ་ལས་
ཞུ་བའི་བདེ་བ་ལས་སྐྱེས་པའི་རིམ་པ་དང་རིམ་མིན་གྱི་དགའ་བ་དང༌། མཆོག་ཏུ་
དགའ་བ་དང་། ལྷན་གཅིག་སྐྱེས་པའི་དགའ་བ་དང་། དགའ་བྲལ་ཏེ་རེ་རེ་ལའང་།
བྱམས་པ། སྙིང་རྗེ། དགའ་བ། བཏང་སྙོམས་བཞི་རེ་རེར་སྦྱར་བའི་བཞི་ཚན་
བཞི་སྟེ། དགའ་བ་བཅུ་དྲུག་པའི་སྒྲས་བརྗོད་པའི་བདེ་བ་ཆེན་པོ་དེ་ཉིད་ངོ་བོ་སྟོང་
པ་ཉིད་དང༌། མཚན་མ་མེད་པ་དང་། སྨོན་པ་མེད་པ་དང༌། འོད་གསལ་བ་སྟེ་
རྣམ་པར་ཐར་པ་བཞི་དང་ལྡན་པའི་སྟོང་པ་ཉིད་ཆེན་པོ་དང་རོ་གཅིག་ཏུ་གྱུར་བའི་
དོན་དམ་པའི་ཤེར་ཕྱིན་རང་བྱུང་ལྷན་ཅིག་སྐྱེས་པའི་ཡེ་ཤེས་རྟོག་མེད་སྨྲ་བརྗོད་
དང་བྲལ་བའི་གནས་ལུགས་ཀྱི་ལྟ་བ་སྔར་སྤྱི་ཙམ་རྟོགས་པ་དེ་སྐབས་འདིར་ཐབས་
ཁྱད་པར་ཅན་ལ་བརྟེན་ནས་བོགས་དབྱུང་ཞིང་མཚོན་བྱ་མཚོན་བྱེད་ཀྱི་ཚུལ་དུ་སྐད་
207

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཅིག་ཙམ་ལ་ཚེགས་མེད་པར་ཉམས་སུ་མྱོང་བྱར་གཏན་ལ་ཕབ་ནས་རྟོགས་པར་
ནུས་པ་དེ་ལྟ་བུའི་ཐབས་དང་ཐབས་བྱུང་གི་ཆོས་ཟབ་མོ་དེ་ཉིད་ཤེས་རབ་མའི་རྟེན་
འབྲེལ་ལ་ལྟོས་དགོས་པའི་ཕྱིར་ཡེ་ཤེས་དེ་ལྟ་བུའི་བདག་པོའང་ཁྱོད་ཉིད་ཡིན་ནོ།།
ཞེས་རྒྱུའི་ཐེག་པར་བུད་མེད་རྟེན་དམན་པར་བཤད་པ་དེ་འབྲས་བུ་སྔགས་ཀྱི་ཐེག་
པར་རྟེན་ཁྱད་པར་ཅན་དུ་གསུངས་པའི་རྟེན་འབྲེལ་ཡིན་ཚུལ་གྱིས་སྤྲོ་བ་བསྐྱེད་པ་
དང་། དབང་གསུམ་པ་དང་བཞི་པའི་དོན་ཡང་ལེགས་པར་བསྟན་པ་ཡིན་ནོ།
ལྔ་པ་ནི། གང་ཁྱོད་ཤེས་རབ་དམ་པའི་རང་བཞིན་དུ། །གདོད་ནས་གྲུབ་པའི་
རྣམ་པ་གང་ཡིན་པ། །རྐྱེན་གྱིས་སད་བྱེད་སྨིན་གྲོལ་བདུད་རྩིའི་ཆར། །ཁྱེད་ལ་
གདམས་ན་རིམ་གཉིས་ལམ་ལ་བརྩོན། །ཞེས་པ་ནི། གང་རིགས་དང་སྐལ་བ་
ལྡན་མ་ཁྱོད་ཆོས་ཀྱི་འབྱུང་གནས་ཤེས་རབ་རྡོ་རྗེ་བཙུན་མོའི་རང་བཞིན་དུ་ཡེ་གདོད་
མ་ནས་གྲུབ་པས་འབྲས་བུ་གཞན་ནས་བཙལ་མི་དགོས་ཀྱང༌། དེའི་སྤངས་དང་
རྟོགས་པའི་ཡོན་ཏན་ཐམས་ཅད་གློ་བུར་བའི་སྒྲིབ་གཉིས་བག་ཆགས་ཀྱི་རྒྱ་ལ་
འཐུམས་ནས་མངོན་དུ་སྣང་མ་ནུས་པ་དེ་ཉིད་ལམ་ཉམས་སུ་བླངས་པའི་རྐྱེན་གྱིས་
སད་དགོས་པའི་ཕྱིར་སྨིན་བྱེད་དབང་བཞི་དང་གྲོལ་བྱེད་ཁྲིད་ཀྱི་རིམ་པ་ཁྱེད་ལ་
གདམས་པར་བྱས་ཟིན་པས་དེ་དག་གི་དོན་བསྐྱེད་པའི་རིམ་པ་དང་རྫོགས་པའི་རིམ་
པ་སྟེ་ལམ་གཉིས་ལ་ཅི་ནས་བརྩོན་པར་གྱིས་ཤིག ཅེས་པའོ། །དྲུག་པ་སྔགས་
སྡོམ་གྱི་སྙིང་པོ་གནས་ལུགས་རྫོགས་པ་ཆེན་པོ་ལ་བསླབ་པ་ནི། ཆོས་ཀྱི་དབྱིངས་
208

དགེ་པཎ་ཚེ་དབང་མཆོག་གྲུབ་བཀའ་འབུམ།
ཞེས་རྒྱལ་བ་ཀུན་གྱི་ཡུམ། །དེ་ཡི་རང་བཞིན་དྲན་པའི་དབང་པོ་སྟེ། །དྲན་པ་ཁོ་
ནས་མྱ་ངན་འདའ་བ་ལས། །བཅོས་སུ་མེད་འདི་རྫོགས་པ་ཆེན་པོ་ཡིན། །ཞེས་
པ་སྟེ། སེམས་ཀྱི་དྲི་མས་སྤངས་པའི་སེམས་ཉིད་སྐྱེ་མེད་གདོད་ནས་རང་བཞིན་
གྱིས་རྣམ་པར་དག་པ་ཉིད་ལས་ལོགས་སུ་ཆོས་ཀྱི་དབྱིངས་གྲུབ་པ་མེད་ལ། དེ་ཉིད་
རྒྱལ་བ་ཀུན་གྱི་ཡུམ་ཤེས་རབ་ཀྱི་ཕ་རོལ་ཏུ་ཕྱིན་པའང་ཡིན། དེའི་ངོ་བོ་ནི་ཅི་ཡང་
མ་ཡིན་པས་ཅིར་ཡང་བསྒྱུར་དུ་བཏུབ་པ། འདུ་མ་བྱས་པ། འཁོར་འདས་གང་
དུའང་མ་ཕྱེ་བའི་ཆོས་ཐམས་ཅད་ཀྱི་འཆར་གཞིར་གནས་པའོ། །རང་བཞིན་ནི་གསལ་
ཞིང་འགག་པ་མེད་པའི་ཤེས་པའམ། སོ་སོ་རང་གི་རིག་པ་སོགས་མིང་དུ་མ་དང་
ལྡན་པ་རྒྱུན་ཆད་མེད་པའི་དྲན་ཤེས་ཐམས་ཅད་ཆོས་ཉིད་ཀྱི་ངང་དུ་ཁྲོལ་གྱིས་སོང་
བས་དྲན་པ་ཡང་དག་བྱང་ཆུབ་ཀྱི་ཡན་ལག་ཏུ་གྱུར་པ་དེ་ཁོ་ནའི་རྒྱུན་བསྐྱངས་པས་
མྱ་ངན་ལས་འདའ་བར་ཚེགས་མེད་པར་ཕྱིན་པར་བྱེད་པ་ལས་བཟོ་བཅོས་སུ་བྱ་བ་
རྡུལ་ཙམ་ཡང་མེད་པ་འདི་ནི་རྫོགས་པ་ཆེན་པོ་མ་ནོར་བའི་ལམ་རྫོགས་པའི་སངས་
རྒྱས་ཐམས་ཅད་ཀྱི་དགོངས་པའི་མཐར་ཐུག་པ་ཡིན་ནོ། །ཞེས་བསྟན་པའོ། །དེ་
ལྟར་ཡང་བདེ་མཆོག་སྡོམ་འབྱུང་ལས། གང་ཚེ་དེ་ཉིད་ལ་རེག་པ། །བསམ་པ་
ཐམས་ཅད་བསམ་དུ་མེད། །གང་ཚེ་བསམ་དུ་མེད་སེམས་པ། །དེ་ཚེ་བསམ་མི་
ཁྱབ་པར་འགྱུར། །ཞེས་དང་། རྒྱལ་བ་བྱམས་པས། འདི་ལ་བསལ་བྱ་ཅི་ཡང་
མེད། །གཞག་པར་བྱ་བ་ཅུང་ཟད་མེད། །ཡང་དག་ཉིད་ལ་ཡང་དག་བལྟ། །ཡང་
209

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
དག་མཐོང་ན་རྣམ་པར་གྲོལ། །ཞེས་གསུངས་པ་ཡིན་ནོ། །བདུན་པ་ནི། དེ་ཕྱིར་
དེ་ཡི་ཆོས་ཉིད་གོམས་བྱས་ན། །རྒྱལ་པོའི་ཁབ་ཏུ་སེམས་དབེན་ཐོབ་གྱུར་ནས། །
གདོད་མའི་ཞིང་དུ་རོ་གཅིག་མཛའ་བ་ཡི། །རྟེན་འབྲེལ་སྨོན་ལམ་ཁྱེད་ལ་དགེ་གྱུར་
ཅིག །ཅེས་པ་ནི། དེ་ཕྱིར་ཞེས་པ་གོང་དང་སྦྲེལ་ནས། དེ་ལྟ་བུའི་ཆོས་ཉིད་དྲན་
པ་ལ་གོམས་པར་བྱས་ན་ཟ་ཟིའི་འདུ་ལོང་ཆེ་བའི་རྒྱལ་པོའི་ཁབ་ཏུ་གནས་བཞིན་
དུའང་ལས་རླུང་རིམ་གྱིས་དལ་ནས་སེམས་ལ་རང་དབང་ཆེ་བའི་བརྟན་པ་ཐོབ་པར་
གྱུར་ཏེ། མཐར་གདོད་མའི་གྲོལ་གཞི་ཆེན་པོའི་ཞིང་དུ་རང་རིག་ཀུན་ཏུ་བཟང་པོའི་
རང་ཞལ་རྗེན་པར་མཇལ་ནས་གཉིས་མེད་རོ་གཅིག་ཏུ་འགྱུར་བའི་རྟེན་འབྲེལ་གྱི་
སྨོན་ལམ་ཁྱེད་ལ་མྱུར་དུ་འགྲུབ་པའི་དགེ་ལེགས་རྒྱ་ཆེན་པོ་འབྱུང་བར་གྱུར་ཅིག
ཅེས་པའོ། །གསུམ་པ་མཇུག་གི་དོན་སྦྱར་བྱང་ནི། ས་སྐྱོང་སྡེ་དགེའི་བཙུན་མོ་
དམ་པ་ངང་ཚུལ་བྱང་ཆུབ་རྒྱལ་མོ་ལ་རྫོགས་ཆེན་པ་རང་བྱུང་རྡོ་རྗེས་གདམས་པ་རྫོགས་
སོ།། །།ཞེས་པའི་གཞན་གོ་སླ། ངང་ཚུལ་བྱང་ཆུབ་རྒྱལ་མོ་ཞེས་བྱ་བ་ནི་བྱང་
ཆུབ་སེམས་མ་ཆེན་མོ་དེ་ཉིད་ཀྱི་སྐྱེ་སྲིད་དུ་ངོས་འཛིན་མཛད་པ་ཡིན་ཏེ། ཀློང་ཆེན་
སྙིང་གི་ཐིག་ལེའི་གནད་བྱང་ཐུགས་ཀྱི་སྒྲོམ་བུ་ལས། ངང་ཚུལ་ཕོ་གྱོང་རྒྱལ་མོ་
བཙུན༔ དབྱིངས་ཕྱུག་མཁའ་འགྲོ་ཨེ་ཀ་ཛས༔ ཆོས་སྲིད་བསྟན་པའི་ལེགས་
ཚོགས་སྤེལ༔ ཞེས་འབྱུང་བ་ས་སྐྱོང་དབང་མོ་ཉིད་དུ་རིག་འཛིན་ཆེན་པོ་འཇིགས་
མེད་གླིང་པ་རང་གི་རྡོ་རྗེའི་ཡེ་ཤེས་ཀྱིས་གཟིགས་པ་ལ་ཐེ་ཚོམ་གྱི་ཡུལ་མ་ཡིན་པའི་
210

དགེ་པཎ་ཚེ་དབང་མཆོག་གྲུབ་བཀའ་འབུམ།
ཐ་ཚིག་ཏུ་སྐྱེ་བ་འདིར་ཡང་མིང་གི་ཅོད་པན་དེ་ལྟར་དཔྱངས་པ་ལགས་སོ། །དེས་
གདམས་པའི་དངོས་དོན་ཅུང་ཟད་བཀྲལ་ཟིན་ཏོ། །དེ་ལྟར་བཙུན་མོ་ལ་སྤྲིང་བའི་
གཏམ་འདི་ལ་འགྲེལ་ཆུང་གོ་བདེ་བ་ཞིག་གྱིས་ཞེས་ས་སྐྱོང་བྱང་ཆུབ་སེམས་མ་ཉིད་
ཀྱིས་བཀའ་སྩལ་པ་ལྟར་ཉམས་སུ་བླང་བྱའི་དོན་གྱི་སྙིང་པོ་ཙམ་ཞིག་ཅུང་ཟད་བཀྲལ་
བ་སྙོམ་ལས་པ་༧ཚེ་དབང་མཆོག་གྲུབ་ཀྱིས་སྦྱར་བ་སྟེ་འདིས་ཀྱང་སེམས་ཅན་ཐམས་
ཅད་རྡོ་རྗེ་འཆང་གི་གོ་འཕང་ཐོབ་པར་གྱུར་ཅིག། །།
211

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།